Nils Kronqvist

Nils Axel Kronqvist (16. maaliskuuta 1917 Pietarsaari – 25. kesäkuuta 1999 Vaasa) oli suomalainen monikertainen Suomen pikajuoksumestari, jonka urheilullisesti parhaat vuodet ajoittuivat juuri ennen sotavuosien ja heti sen jälkeen väliselle ajalle. Hän edusti uransa ajan vaasalaista IK Hellasta.

Kronqvistillä on ennätykselliset viisi 100 metrin juoksun Suomen mestaruutta. Miesjuoksijoista vain Antti Rajamäki on päässyt samaan. Kronqvist juoksi mestaruudet juuri ennen sotia, sotavuosina ja heti sotavuosien jälkeen 1939, 1940, 1942, 1943 ja 1945. Hän voitti myös 200 metrillä kolme Suomen mestaruutta. Mestaruuksien lisäksi Kronqvist otti 100 metrillä pronssia vuonna 1946 ja 200 metrillä hopeaa vuosina 1939–1940. Kronqvistin tuloksellisesti paras vuosi oli välirauhan kesä 1940. Maaotteluedustuksia Kronqvistilla oli kaikkiaan seitsemän.

Nils Kronqvistille myönnettiin vuoden 1942 SFI:n kultamitali parhaasta SFI-urheilusuorituksesta.

Lähteet 

Suomalaiset pikajuoksijat
Vuonna 1917 syntyneet
Vuonna 1999 kuolleet